Rikunarita-ORG/Wikinium huggingface dataset:
# Euroazija

*Za ostale upotrebe, pogledajte Euroazija (razvrstavanje).*
Euroazija
**Euroazija** ili **Evroazija** (također **Eurazija** ili **Evrazija**), naziv za veliku kopnenu zemljanu masu na kojoj se nalaze kontinenti Europa i Azija. Zemljopisno, Euroazija se može smatrati za kontinent. Podjela u Europu i Aziju potječe od starih Grka. Kroz povijest, granica Europe i Azije se postavljala na različitim mjestima, no danas se smatra da ide niz planinsko gorje Ural, rijeku Ural i Kavkaz.

Izraz *Eurazija* je najviše u uporabi u Rusiji počev od vremena Sovjetskog saveza, jer se Rusija ne smatra ni posve europskom, niti azijskom zemljom.
# The Big Heat

*Za ostale upotrebe, pogledajte Big Heat (razvrstavanje).*

| The Big Heat |
| --- |
| kino-poster |
| Režija | Fritz Lang |
| Producent | Robert Arthur |
| Scenario | Sydney Boehm |
| Predložak | serija priča u *Saturday Evening Post*; autor: William P. McGivern |
| Uloge | Glenn Ford Gloria Grahame Lee Marvin |
| Muzika | Henry Vars |
| Fotografija | Charles Lang |
| Montaža | Charles Nelson |
| Studio | Columbia Pictures |
| Distribucija | Columbia Pictures |
| Premijera | 14. oktobra 1953 (1953-10-14) |
| Trajanje | 89 min. |
| Zemlja |  Sjedinjene Države |
| Jezik | engleski |
| Bruto prihod | 1,25 mil. $ (SAD) |

The Big Heat (srpskohrvatski: *Velika vrelina*), u bivšoj Jugoslaviji poznat kao Velika hajka, je američki crno-bijeli kriminalistički film snimljen 1953. u režiji Fritza Langa. Protagonist, koga tumači Glenn Ford, je policijski detektiv koji istražuje smrt kolege osumnjičenog za korupciju, i kome tokom istrage supruga pogine u eksploziji podmetnute bombe. Radnja prikazuje kako mu pretpostavljeni nakon toga oduzimaju slučaj, ali on svejedno, potaknut željom za osvetom, nastavlja istragu koja će ga dovesti do gangsterske djevojke (čiji lik tumači Gloria Grahame). *The Big Heat* se temeljio na pričama koje je napisao Sydney Boehm, bivši novinar crne kronike, te je scenario u mnogo čemu nastojao dati što je moguće vjerniji prikaz stvarnosti velikih američkih gradova, gdje je lokalna uprava, uključujući policiju, bila pod snažnim uticajem organiziranog kriminala. Kritičarima je, međutim, u oči u za tadašnje standarde neuobičajena razina i brutalnost nasilja, ali i to što je Lang, snimajući ga u stilu film noira izvrtao neke njegove klišeje - umjesto da budu femme fatale zavodnice, žene u filmu završavaju kao žrtve. Kasnijim generacijama je *The Big Heat* zanimljiv što je postavio neke od budućih klišeja policijskog filma, prvenstveno vezanih uz usamljenog policajca koji se, gonjen ličnim motivima i ne hajući za zakone i pravila službe, suprotstavlja kriminalnoj organizaciji.

## Uloge

* Glenn Ford ... Det. nar. Dave Bannion
* Gloria Grahame ... Debby Marsh
* Lee Marvin ... Vince Stone
* Jeanette Nolan ... Bertha Duncan
* Alexander Scourby ... Mike Lagana
* Jocelyn Brando ... Katie Bannion
* Adam Williams ... Larry Gordon, postavljač bombe
* Kathryn Eames ... Marge, Bannionova svastika
* Linda Bennett ... Joyce Bannion, Bannionsova mlada kćer
* Chris Alcaide ... George Rose
* Peter Whitney ... Tierney
* Willis Bouchey ... Por. Ted Wilks
* Robert Burton ... Det. Gus Burke
* Howard Wendell ... Policijski komesar Higgins
* Michael Granger ... Hugo (policijski službenik)
* Dorothy Green ... Lucy Chapman
* Carolyn Jones ... Doris
* Dan Seymour ... Mr. Atkins
* Edith Evanson ... Selma Parker

## Reference

## Vanjske veze

* *The Big Heat* na sajtu IMDb
* *The Big Heat* na filmskoj bazi podataka TCM
* *The Big Heat* na Rotten Tomatoes-u (`en`)
* *The Big Heat* at the Greatest Film web site
* *The Big Heat* film trailer na YouTubeu
# Pseudodokumentarna komedija

**Pseudodokumentarna komedija**, **dokumentarna parodija** ili **mockumentarac** (engleski: mockumentary); sastavljen od engleskih riječi *mock* [izrugivanje] i *documentary*) je filmski ili televizijski žanr, odnosno podžanr pseudodokumentarnog filma u kojoj se fiktivni događaji i/ili likovi predstavljaju u obliku lažnog dokumentarca kako bi se stvorila parodija. Ovakve produkcije se koriste kao prikriveni komentar na neke događaje ili teme, ili jednostavno samo kao parodija same dokumentarne forme. Mogu biti komičnog, ali i dramatičnog oblika. Ne treba se miješati sa dokudramom, žanrom u kojem se dramaturške tehnike spajaju sa dokumentarnim elementima kako bi rekreirali stvarne događaje.

Rani primjeri koji su poslužili kao preteća mockumentarcu bili su Buñuelov film *Zemlja bez kruha*, Wellesova radio drama *Rat svijetova* i razni prvoaprilski novinski izvještaji i TV emisije 1960-ih i 1970-ih. Rani mockumentarci smatraju se *David Holzman's Diary* (1967), *Pat Paulsen for President* (1968), *Take the Money and Run* (1969), *Die Delegation* (1970) i *All You Need Is Cash* (1978). Rob Reiner popularizirao je ovu formu satirom *This Is Spinal Tap* 1984.

## Povezano

* Pronađene snimke (žanr)

## Vanjske veze

* Fake and Mock Documentaries (list) Arhivirano 2013-03-06 na Wayback Machine-u at the Media Resources Center of the UC Berkeley Library
* Mockumentary – Reflexivity, satire and a call to play Arhivirano 2015-11-02 na Wayback Machine-u at The University of Waikato, New Zealand
# Kriška života

**Kriška života** ili komadić života je pojam koji se odnosi na minimalističke priče bez čvrste radnje, koje se oslanjaju više na ugođaj, dojam i svakodnevne dogodovštine u svijetu. Uglavnom izbjegavaju senzacionalizam i spektakl, a centar pozornosti stavljaju na događaje koje svatko može doživjeti, ili čak niti primjećuje jer to smatra beznačajnim.

Žanr kriške života je postao popularan kod anime i manga serija. Među njima su i *Aria*, *Nana*, *Azumanga Daioh*, *Kiki's Delivery Service*, *Kimi to boku* i *Yokohama Kaidashi Kikō*.
# Bajkerski film

**Bajkerski film** (engleski: *outlaw biker film*; doslovno "odmetnički bajkerski film") je naziv za filmski (pod)žanr, odnosno filmove kojima je zajedničko to da glavni motiv radnje predstavljaju motociklističke bande. Tradicionalno se smatra eksploatacijskim žanrom.

Bajkerski filmovi su se prvi put u Hollywoodu nekoliko godina nakon nastanka bajkera kao specifične supkulture u SAD krajem 1940-ih. Kao prvi bajkerski film se tradicionalno navodi *The Wild One* snimljen 1953. godine u Marlonom Brandom u glavnoj ulozi vođe bajkerske bande. Kao specifičan podžanr se, međutim, isprofilirao u drugoj polovici 1960-ih, prije svega zahvaljujući uspjehu Cormanovog filma *The Wild Angels* iz 1966. godine. Iako su u većini slučajeva takvi filmovi bajkere i njihov način života koristili kao izliku kao prikazivanje scena nasilja i seksa, njihova popularnost je velikim dijelom bila i odraz kontrakulture, odnosno toga što je bajkerski antiestablishmentski etos prihvatila mlada publika. Usprkos toga bajkerski filmovi su se značajno razlikovali po sadržaju, tonu, ali i odnosu prema bajkerima - od njihovog veličanja kao slobodarskih buntovnika, pri čemu se ističu hipi-bajkeri u kultnom filmu *Goli u sedlu* do bajkera kao modernih barbara koje moraju uništiti usamljeni policajci ili vigilantistički orijentirani građani, pri čemu je možda najbolji primjer australijski film *Mad Max* iz 1979. godine. Iako su obično u širem žanrovskom određenju pripadali akcijskom filmu, bajkerski filmovi su znali često kombinirati elemente drugih žanrova kao što su komedija, horor, pa i science fiction. Žanr je uglavnom izgubio na popularnosti do sredine 1970-ih, mada su se bajkerski filmovi nastavili snimati do današnjeg dana. Jedan od najsvježijih primjera žanra je američka TV-serija *Sons of Anarchy* posvećena fiktivnoj motociklističkoj bandi.
# Filmska serija

**Filmska serija** ili **film u nastavcima** u najširem smislu čini niz od nekoliko igranih filmova koji imaju povezanu radnju, odnosno čine narativnu cjelinu.

U užem smislu se pod tim podrazumijeva **filmski serijal** (engleski: *Serial film*), odnosno niz kratkih igranih filmova, najčešće B-produkcije koji su u prvoj polovici 20. vijeka činili ekvivalent kasnije dramske serije na televiziji. Svaki od njih je predstavljao "epizodu" serije.

Karakteristika filmskih serija je bila da su bile uglavnom "lakog" sadržaja, te namijenjene djeci, odnosno da je svaka epizoda završavala "cliffhangerom", tjerajući tako publiku da sljedeći tjedan dođe u kino pogledati novu epizodu. Epizode fimskih serija su se obično, zajedno s filmskim novostima, prikazivale kao dodatni program prije cjelovečernjeg filma.

## Vanjske veze

* The Serial Experience Arhivirano 2007-02-03 na Wayback Machine-u
* Serial Squadron
* Silent Era, Index of Silent Era Serials
* In The Balcony
* Archive Classic Movies Arhivirano 2008-11-08 na Wayback Machine-u
# Televizijski program

**Televizijski program** (skraćeno: **TV-program**) je naziv za različite televizijske sadržaje koje emitira određeni televizijski kanal ili mreža u obliku specifičnih televizijskih emisija, najčešće u točno određenom vremenskom terminu.

Raspored TV-programa se najčešće objavljuje na samom televizijskom kanalu i drugim medijima, kao što su radio-stanice, dnevne i tjedne novine. Od 1980-ih se u tu svrhu koristi teletekst, a od 1990-ih i web-stranice.

Od 1950-ih su se pojavili posebne novinske publikacije posvećene objavljivanju i (rjeđe) komentiranju televizijskog programa, zvane TV-vodiči. Najčešće izlaze tjedno ili mjesečno.

Televizijski program se nekada po sadržaju može dijeliti u posebne kategorije (vidi: Televizija#Sadržaj).
# Vlažnost zraka

Hidrograf
**Vlažnost zraka** predstavlja količinu vodene pare u atmosferi i jedan od najvažnijih klimatskih elemenata. Od njene količine direktno zavisi pojava oborina. Vodena para u atmosferi efikasno apsorbira dugovalno zračenje Sunca. Zrak koji sadrži najveću moguću količinu pare smatra se *zasićenim*, ako pak dođe do rashlađivanja istog on će postati *prezasićen* i nastaje kondenzacija. Prelazak vodene pare u tekuće stanje pri određenoj temperaturi naziva se rosna točka.

## Mjerenje vlažnosti zraka

Za mjerenje vlažnosti zraka u atmosferi koriste se posebni mjerni instrumenti – higrografi i higrometri. Napona vodene pare se izražava u milimetrima živinog stuba mm Hg, a vlažnost zraka u postocima (%). Na kartama se izovaporama povezuju mjesta sa istim naponom pare, a izohumidama mjesta sa istom relativnom vlažnošću zraka.

* **Apsolutna vlažnost zraka** (e) predstavlja težinu vodene pare u gramima koja je sadržana u 1 m³ zraka. Mijenja se u zavisnosti od položaja kopna i mora. U osnovi raste od polarnih zona prema ekvatoru. Najveća vlažnost zraka zabilježena je u Perzijskom zaljevu i delti Mekonga.
* **Relativna vlažnost zraka** (r) predstavlja odnos između apsolutne vlažnosti i maksimalne moguće (E), koji bi on mogao imati na datoj temperaturi, do zasićenja. Relativna valažnost zraka je veća zimi nego leti, na planinama leti raste sa visinom. Izražava se u postocima: vrlo suh zrak ima ispod 55%, suh je između 55-74%, umjereno vlažan 75-90% i vrlo vlažan je preko 90%.
* **Specifična vlažnost zraka** predstavlja sadržaj grama vodene pare u jednom kilogramu vlažnog zraka.
* **Deficit zasićenosti zraka** (D) predstavlja razliku između maksimalne količine vodene pare (E) koju zrak može primiti pri određenoj temperaturi i one količine pare koja se u tom trenutku u njemu nalazi. U biti to je manjak vodene pare do potpunog zasićenja. Izražava se u mm Hg.

## Veze

* Temperatura
* Vjetar

## Literatura

* Mastilo, Natalija (2005): *Rečnik savremene srpske geografske terminologije*, Geografski fakultet, Beograd
* Dukić, Dušan (2006): *Klimatologija*, Geografski fakultete, Beograd

## Vanjske veze
# Sada ispravno, tada pogrešno

| 지금은맞고그때는틀리다 |
| --- |
| Režija | Hong Sang-soo |
| Producent | Kim Kyoung-hee |
| Scenario | Hong Sang-soo |
| Uloge | Jung Jae-young Kim Min-hee |
| Muzika | Jeong Yong-jin |
| Fotografija | Park Hong-yeol |
| Montaža | Hahm Sung-won |
| Studio | Jeonwonsa Films |
| Distribucija | Grasshopper Film Next Entertainment World |
| Premijera | 13. augusta 2015 (2015-08-13) (Locarno) |
| Trajanje | 121 min. |
| Zemlja |  Južna Koreja |
| Jezik | korejski |

Sada ispravno, tada pogrešno (Hangul: 지금은맞고그때는틀리다; RR: *Jigeumeun-matgo-geuttaeneun-teullida*) je južnokorejski igrnai film snimljen 2015. godine u režiji Hong Sang-sooa. Po žanru je drama, a protagonist, kojeg tumači Jung Jae-young je ugledni filmski režiser koji dolazi u jedan grad promovirati svoj film te tom prilikom upozna mladu umjetnicu (čiji lik tumači Kim Min-hee) u koju se zaljubi, iako je oženjen i ima porodicu. Specifičnost filma je što se odvija u dva dijela - prvi, u kome autor sugerira kako bi se taj zaplet odvijao u stvarnom životu, i drugi koji prikazuje kako bi se trebao odvijati u skladu sa društvenim i moralnim konvencijama. *Sada ispravno, tada pogrešno* je premijerno prikazan na festivalu u Locarnu gdje je osvojio Zlatni leopard.

## Izvori

## Vanjske veze

* Šablon:Kmdb film
* *Sada ispravno, tada pogrešno* na sajtu IMDb
* Šablon:Hancinema drama
# Box Office Mojo

Box Office Mojo

| URL
 | boxofficemojo.com
 |
| Tip
 | Film |
| Registracija | nije obavezna |
| Jezik | engleski |
| Posednik
 | Amazon.com
 |
| Autor
 | Brandon Gray
 |

**Box Office Mojo** je internet stranica koja prati zaradu filmova na sistematičan, algoritamski način. Sajt je 1999. započeo Brendon Grej. Godine 2002, Grej se udružio sa Šonom Saulsburijem. U julu 2008, stranicu je kupio Amazon.com preko svoje filijale, Internet filmske baze podataka.

Praćenje zarade se vrši na dnevnoj bazi, uz tabelarni prikaz po distributerima, tako da je moguće videti opšti trend, odnosno kretanje zarade za svaki film.

## Reference

## Vanjske veze

* Zvanični sajt
# Korejska narodna armija

| Korejska narodna armija *조선인민군 / Chosŏn inmin'gun* |
| --- |
|  Zastava Korejske narodne armije
 |
| Utemeljena
 | 25. travnja 1932.
 |
| Sadašnji ustroj | 8. veljače 1948.
 |
| Grane
 | * Kopnene snage Korejske narodne armije
* Korejska narodna mornarica
* Korejsko narodno ratno zrakoplovstvo
 |
| Stožer
 |  Pjongjang, Sjeverna Koreja
 |
| Vodstvo
 |
| Vrhovni komandant | maršal Kim Jong-un
 |
| Ministar oružanih snaga | general Pak Yong-sik
 |
| Šef generalštaba | general Ri Yong-gil
 |
| Minimalna starost
 | 17 godina
 |

**Korejska narodna armija** (korejski: 조선인민군) predstavlja narodne oružane snage Sjeverne Koreje. Aktualni vrhovni komandant, predsjednik Centralne vojne komisije i Nacionalne komisije obrane je Kim Jong-un, koji je ujedno i vrhovni vođa Sjeverne Koreje. Korejska narodna armija sastoji se od pet temeljnih grana - kopnenih snaga, ratne mornarice, ratnog zrakoplovstva, strateških raketnih snaga i specijalnih operativnih snaga. Pod kontrolu Narodne armije spadaju i paravojne postrojbe Radničko-seljačke crvene garde.

Korejska narodna armija se sa svojim primarnim oponentima, Oružanim snagama Republike Koreje i USFK-om, suočava diljem demilitarizirane zone, kako je dogovoreno primirjem iz srpnja 1953. godine. Od 2013. godine, s ukupno 9,495,000 aktivnih, rezervnih i paravojnih snaga, Korejska narodna armija je četvrta vojna sila na svijetu. Ova brojka predstavlja gotovo 40% ukupnog stanovništva Sjeverne Koreje, odnosno cjelokupno stanovništvo u dobi od 25 do 40 godina. Njezin godišnji budžet iznosi oko $10,000,000,000, odnosno 15.8% BDP-a.
# Film katastrofe

**Film katastrofe** ili **filmska katastrofa** jeste filmski žanr u kojem se dešava katastrofa kao tematika i primarni mehanizam radnje. To uključuje npr. prirodne katastrofe kao što su poplave, zemljotresi, cunamiji ili udari asteroida, nesreće poput potonuća brodova ili padova aviona, ili krize poput svjetskih pandemija bolesti. Kao podžanr akcionih filmova, ove filmove obično odlikuje određen stepen nakupljanja napetosti, potom sama katastrofa, a onda preživljavanje ili posljedice – uglavnom iz tačke gledišta specifičnog pojedinca kao lika te njegove porodice (oni zajedno preživljavaju sa ostalim sporednim likovima). U ovim filmovima se često pojavljuju velike glumačke postave i višestruki zapleti, s fokusom na pokušaje likova da spriječe katastrofu, pobjegnu od nje ili se suoče sa njom i njenim posljedicama. Jednom kada katastrofa počne u filmu, likovi se obično suočavaju s ljudskim slabostima, često se zaljubljuju i nerijetko pronalaze zlikovca koji je kriv.

## Reference

## Literatura

* Annan, David (1975). *Catastrophe, the End of the Cinema?*. Bounty Books. ISBN 0-517-52420-1.
* Broderick, Mick (January 1992). *Nuclear Movies: A Critical Analysis and Filmography of International Feature Length Films Dealing With Experimentation, Aliens, Terrorism, Holocaust*. McFarland & Co.. ISBN 0-89950-543-0.
* Dixon, Wheeler Winston (1999). *Disaster and Memory*. Columbia University Press. ISBN 0-231-11316-1.
* Keane, Stephen (2006). *Disaster Movies: The Cinema of Catastrophe*. Wallflower Press. ISBN 1-905674-03-1.
* Newman, Kim (February 2000). *Apocalypse Movies: End of the World Cinema*. St. Martin's Press. ISBN 0-312-25369-9.

## Vanjske veze

* Bibliografija (UC Berkeley) Arhivirano 2018-01-19 na Wayback Machine-u (`en`)
* Filmsite.org (`en`)
* Novelguide.com (`en`)
# Parodija

**Parodija** (grčki: παρῳδία = verovatno "suprotna pesma", tj. pesma postavljena nasuprot originala) jeste umetničko delo napravljeno da se ismeva originalno delo, njegova tematika, autor ili stil, i to putem satire ili ironije.

## Antika

Aristotel u *Poetici* kao tvorca parodije spominje Hegemona s Tasosa, autora *Gigantomahije*, "koji je prvi pevao parodije" (ὁ τὰς παρῳδίας ποιήσας πρῶτος) ali Atenej precizira da je on bio prvi koji se takmičio u "teatarskim nadmetanjima" (τοὺς θυμελικοὺς ἀγῶνας) i osvojio nekoliko nagrada u Atini. Pozivajući se na stoičara Polemona (2. vek pne.) Atenej za rodonačelnika parodije uzima Hiponakta iz Efesa (6. vek pne.) i citira četiri njegova heksametra o nekom čankolizu. *Margit*, koji je danas izgubljen, a u antici je uglavnom pripisivan Homeru, i koji je bio poznat još Arhilohu početkom 7. veka pne., opisivao je avanture neke budaline po imenu Margit i bio napisan mešavinom jampskih i heksametarskih stihova. Sačuvana *Batrahomiomahija* ili *Boj žaba i miševa*, napisana možda u doba persijskih ratova ili još kasnije, u stilu visokog junačkog patosa priča o sudbini malih životinja.

Najveći grčki parodist bio je komediograf Aristofan, koji je imitirao Eshila i, sa još većim uspehom, Euripida, parodirajući ne samo njegov jezik, nego i duh i način mišljenja, što je parodiju učinilo efektnom i autonomnom književnom formom. Aristofan parodira sastavne delove tragedije, npr. glasnikov govor (*Aharnjani*, 1174–1189), pa i cele scene iz tragedija, npr. *Tesmoforijazuse* 848–923 po uzoru na Euripidovu *Helenu*. No Aristofan ne parodira samo tragediju, već i Pindarove pesme (*Ptice*, 904–953), religijske obrede (*Ptice*, 863–888), umišljene poznavaoce retorske veštine (*Vitezovi*, 1375–1380). Parodija ostaje prisutna i u kasnijoj komediji (npr. kod Eubula), ali je to prisustvo smanjeno u odnosu na Aristofanove komade.

Platon imitira stil i karakter sagovornika koji se pojavljuju u određenom dijalogu, no tu je element parodije znatno suptilniji i cilja da postigne više nego samo efekt smešnoga. Taj je efekt najočitiji kad se posmatraju učesnici u *Gozbi*.

U Lukijanovim *Istinitim povestima* nalazimo zabavno parodiranje Herodota i Ktesije, dok njegovi *Razgovori bogova* pre pripadaju mitološkoj travestiji, žanru koji je nasleđen iz stare i srednje atičke komedije.

U rimskoj književnosti parodija se ređe pojavljuje. U rimskoj komediji nalazi se aristofanovsko parodiranje Enijeve i Pakuvijeve jezičke pompeznosti, ali u mnogo manjem stepenu nego što su to činili atički komediografi. Među malobrojnim delima u kojima dominiraju elementi parodije jesu: deseta pesma u zbirci *Catalepton* u *Vergilijevom dodatku*, gde se Katulovo obraćanje brodiću (pesma 4) pretvara u obraćanje nekom nametljivom magistratu; zatim Petronijev roman *Satirikon*, "koji parodira iznenađujuće široki spektar ostale književnosti"; te napokon Senekina *Apokolocintoza* ili *Igra o Klaudijevoj smrti*, koja je pisana u stilu menipske satire i parodira i visoki patos epske književnosti i praksu deifikacije rimskih careva i funkcionisanje rimskog senata.

## Reference
# Child 44 (film)

| Child 44 |
| --- |
|  |
| Režija | Daniel Espinosa |
| Producent | * Ridley Scott
* Michael Schaefer
* Greg Shapiro
 |
| Scenario | Richard Price |
| Predložak | *Child 44*; autor: Tom Rob Smith |
| Uloge | * Tom Hardy
* Gary Oldman
* Noomi Rapace
* Joel Kinnaman
* Jason Clarke
* Vincent Cassel
 |
| Muzika | Jon Ekstrand |
| Fotografija | Oliver Wood |
| Montaža | * Pietro Scalia
* Dylan Tichenor
 |
| Studio | * Worldview Entertainment
* Scott Free Productions
 |
| Distribucija | Summit Entertainment/Lionsgate |
| Premijera | 17. aprila 2015 (2015-04-17) |
| Trajanje | 137 min. |
| Zemlja | * Sjedinjene Države
* Ujedinjeno Kraljevstvo
* Češka
* Rumunija
* Rusija
 |
| Jezik | engleski |
| Bruto prihod | 13 mil. $ |

Dete 44 (engleski: *Child 44*) je američko-britansko-češko-rumunsko-ruski kriminalistički triler reditelja Danijela Espinoze snimljen 2015.. Temelji se po istoimenom romanu Toma Roba Smita, koji je bio inspirisan istinitim događajima koji su se dogodili u Sovjetskom Savezu 1970-ih i 1980-ih, odnosno slučajem serijskog ubice Andreja Čikatila. Radnja se događa 1953. pred sam kraj Staljinove ere, a protagonist, čiji lik tumači Tom Hardi, je oficir tajne policije MGB koga, nakon što je pokušao istražiti smrt koleginog sina za koji veruje da je delo poremećenog manijaka, degradiraju i pošalju u provincijski gradić, ali gde on i dalje nastavlja pokušaje da razvetli zločin.

*Dete 44* je doživelo ne samo komercijalni neuspeh, nego i izuzetno loše kritike, pri čemu se posebno isticalo to da svi likovi, iako među njima nema nijednog ne-Rusa, govore engleski sa "teškim" ruskim naglaskom, a zbog čega je proglašen "slučajnom samoparodijom". Takođe je imao i probleme sa distribucijom u Rusiji, gde je tek pred premijeru skinut sa bioskopskog repertoara, a što se tumačilo nesklonošću tamošnjih vlasti prema negativnom prikazu sovjetske ere, odnosno shvatanjem filma kao dela anti-ruske propagande u svetlu novog zaostrašavanja odnosa Rusije i zapadnih država.

## Glavne uloge

| Glumac
 | Uloga
 |
| --- | --- |
| Tom Hardi | Leo Demidov
 |
| Nomi Rapas | Raisa Demidov
 |
| Džoel Kinaman | Vasilij Nikitin
 |
| Gari Oldman | general Nesterov
 |
| Vinsent Kasel | major Kuzmin
 |
| Džejson Klark | Anatolij Brodski
 |

## Povezano

* *Citizen X*

## Izvori

## Vanjske veze

* *Child 44* na sajtu IMDb
# Tom Hiddleston

| Tom Hiddleston |
| --- |
| glumac |
| Hiddleston na premijeri filma *Thor: The Dark World*, oktobar 2013. |
| Biografske informacije |
| Rođenje | Thomas William Hiddleston 9. februara 1981.  (1981-02-09) Westminster, London, Engleska |
| Profesionalne informacije |
| Zanimanje | glumac |
| Opus |
| Djelatni period | 2001– |
| Znamenite uloge |
| Loki u filmovima Marvelog univerzuma |

**Tom Hidlston** (engleski: *Tom Hiddleston*; 9. februar 1981) je britanski glumac poznat po ulozi Lokija u Marvelovim filmovima *Tor*, *Tor: Mračni svet* i *Osvetnici*. U njegove zapaženije projekte ubrajaju se *Ratni konj* Stivena Spilberga, *Ponoć u Parizu* Vudija Alena i *Samo ljubavnici opstaju* Džima Džarmuša.

## Filmografija

| Godina | Srpskohrvatski naziv | Originalni naziv | Uloga | Napomena
 |
| --- | --- | --- | --- | --- |
| 2011. |  | *Unrelated* | Okli |  |
| 2011. |  | *Archipelago* | Edvard |  |
| 2011. | Tor | *Thor* | Loki |  |
| 2011. | Ponoć u Parizu | *Midnight in Paris* | F. Skot Ficdžerald |  |
| 2011. | Ratni konj | *War Horse* | Kapetan Nikols |  |
| 2011. |  | *Friend Request Pending* | Tom | Kratki film
 |
| 2011. | Duboko plavo more | *The Deep Blue Sea* | Fredi Pejdž |  |
| 2012. |  | *Out of Time* | Muškarac | Kratki film
 |
| 2012. | Osvetnici | *The Avengers* | Loki |  |
| 2012. |  | *Out of Darkness* | Muškarac | Kratki film
 |
| 2013. | Samo ljubavnici opstaju | *Only Lovers Left Alive* | Adam |  |
| 2013. |  | *Exhibition* | Džejmi Makmilan |  |
| 2013. | Tor: Mračni svet | *Thor: The Dark World* | Loki |  |
| 2014. |  | *Muppets Most Wanted* | Veliki Eskapo |  |
| 2014. | Zvončica i vila gusarka | *The Pirate Fairy* | Kapetan Kuka | Glas
 |

## Reference

## Vanjske veze

* Tom Hiddleston na sajtu IMDb
* Tom Hiddleston na Twitteru